Athenia
Store norske leksikon,Teknologi og industri,Transport,Sjøfart og skipsindustri,Skip og skipstyper,Dampskip
D/S Athenia var et britisk passasjerskip på 13 500 bruttotonn som ble bygget i Glasgow i 1922 for Anchor-Donaldson Line (fra 1936: Donaldson Atlantic Line). Skipet gikk i rute mellom Glasgow og Canada.
Om kvelden 3. september 1939, samme dag som Storbritannia erklærte Tyskland krig, ble Athenia senket av en tysk ubåt uten varsel, 250 nautiske mil vest for Irland. Det omkom 112 mennesker. Begivenheten gjorde et sterkt inntrykk, ikke minst i USA. Av de omkomne var 28 amerikanske statsborgere. Tyskerne benektet å ha noen skyld, men etter andre verdenskrig ble det klart at skipet hadde blitt torpedert av den tyske U-30. Torpederingen var i strid med den britisk-tyske avtalen av 1935 om begrenset undervannskrig. Les mer i Store norske leksikon andre verdenskrig skipsulykker